Kolbjørn Håseth

Kolbjørn Håseth (født 19. august 1953 i Molde, oppvokst i Elnesvågen) er en norsk billedkunstner. Maleriene kan klassifiseres innenfor kategorien samtidsrealisme, med naturnære skildringer av landskap, hav og berg. Flere av bildene som beskriver detaljer i naturen, kan hinte mot en til dels erotisk fortolkning.Trøndelag kulturnett Håseth begynte sin selvlærte kunstnerkarriere i 1982. Han har bosted i Bud i Romsdal, samt atelier og galleri (Galleri kHz). Håseth har en sønn født i 2002. 

Håseth er medlem av Norske Billedkunstnere og kunstnerforeningene International Guild of Realism og American Society of Traditional Artists.The International Guild of Realism (IGOR) Han debuterte på Vestlandsutstillingen i 1986. Han har hatt et femtitalls separatutstillinger, og deltatt på en lang rekke kollektivutstillinger, også internasjonalt.

 Priser 
Han har mottatt flere priser for sine malerier, blant annet for beste landskap under utstillingen «Leading Masters of Contemporary Realism» på Cape Cod, USA 2007 for bildet «Lekende».The International Guild of Realism: Leading Masters of Contemporary Realism, Cape Cod, USA. «Lekende», («Playful»), akryl 2007, 65 x 40 cm (norsk eie).  

Han var finalist i kunstkonkurransen «Challenge Nº 33» med tema «Seascapes, Rivers and Lakes» i International Artist Magazine juni/juli 2006 for bildet «Men ikke stillhetens hav», («But not the Sea of Silence»), akryl 2006, 73x92 cm (kunstnerens eie).

Håseth vant prisen for beste landskap med fjellmassivbildet «Det kan jo passere» på The International Guild of Realism sin sjette årlige jurierte utstilling i 2011.The International Guild of Realism sin sjette årlige jurierte utstilling i Sage Creek Gallery i Santa Fe, New Mexico, USA 2011. «Det kan jo passere», («It May Pass»), akryl 2009, 100 x 40 cm 

 Referanser 

 Eksterne lenker 
 Kolbjørn Håseths nettsider

Kategori:Norske malere
Kategori:Landskapsmalere
Kategori:Personer fra Fræna kommune
Kategori:Fødsler i 1953